แนวโน้ม SET ไซด์เวย์อัพ เล็ง “พลังงาน” หนุน หลังราคาน้ำมันฟื้น
แนวโน้ม SET ไซด์เวย์อัพ เล็งกลุ่ม “พลังงาน” หนุน หลังราคาน้ำมันฟื้น นักลงทุนยังรอดูตัวเลขเงินเฟ้อสหรัฐในคืนนี้ ให้แนวรับไว้ที่ 1,625 จุด และแนวต้าน 1,630-1,635 จุด
แนวโน้ม SET ไซด์เวย์อัพ เล็งกลุ่ม “พลังงาน” หนุน หลังราคาน้ำมันฟื้น นักลงทุนยังรอดูตัวเลขเงินเฟ้อสหรัฐในคืนนี้ ให้แนวรับไว้ที่ 1,625 จุด และแนวต้าน 1,630-1,635 จุด
13 ธ.ค. 2565

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้แกว่งไซด์เวย์อิงแดนบวกได้เล็กน้อย เป็นไปตามตลาดหุ้นอื่นในภูมิภาคเอเชีย จากราคาน้ำมันปรับตัวขึ้น ส่งผลบวกต่อหุ้นกลุ่มพลังงาน ขณะเดียวกันนักลงทุนก็รอดูตัวเลขเงินเฟ้อสหรัฐในคืนนี้ โดยคาดว่าจะชะลอตัวลงมาอยู่ที่ 7.3% จาก 7.7% ในเดือนก่อนหน้า ซึ่งตัวเลขดังกล่าวจะเป็นตัวกำหนดทิศทางการปรับขึ้นอัตราดอกเบี้ยของธนาคารกลางสหรัฐ (เฟด) โดยเฟด จะมีการประชุมในวันที่ 14-15 ธ.ค.นี้ ให้แนวรับไว้ที่ 1,625 จุด และแนวต้าน 1,630-1,635 จุด